rejauldu/bengali-wikipedia huggingface dataset:
হটার দ্যান জুলাই! হলো ১৯৯৬ সাল থেকে মিশিগানের ডেট্রয়েটে প্রতি বছর অনুষ্ঠিত হওয়া একটি সপ্তাহব্যাপী কৃষ্ণাঙ্গ এলজিবিটি প্রাইড উদযাপন। এখানে প্রতিদিন অনুষ্ঠান চলতে থাকে এবং শেষ সপ্তাহান্তে একটি বড় উৎসবের মাধ্যমে অনুষ্ঠান শেষ হয়। ডেট্রয়েট ব্ল্যাক প্রাইড সোসাইটি এবং এলজিবিটি ডেট্রয়েট যৌথভাবে "হটার দ্যান জুলাই" সংগঠিত করছে।   ক্রিয়াকলাপ  সপ্তাহব্যাপী অনুষ্ঠানের সূচনা সাধারণত মোমবাতি প্রজ্জ্বলনের মাধ্যমে হয়, পরের দিন সন্ধ্যায় ডেট্রয়েট নদীর তীরে তিন ঘন্টার একটি ভ্রমণ পার্টি, "নৌকা ভ্রমণ" অনুষ্ঠিত হয়। সপ্তাহের শেষের দিকে একটি চলচ্চিত্র উৎসব এবং এলজিবিটি সমস্যা নিয়ে বার্ষিক সমাবেশ হয়, একটি শিক্ষামূলক সম্মেলন অন্তর্ভুক্ত থাকে। সপ্তাহটি শুরু হয় একটি বড় উৎসবের মাধ্যমে, সপ্তাহান্তে ডেট্রয়েটের পামার পার্কে সরাসরি বিনোদন ও সঙ্গীত পরিবেশিত হয় এবং প্রায় ২০,০০০ অংশগ্রহণকারী এতে অংশগ্রহণ করেন। উৎসবের রাতে একটি আফটার-পার্টি হয়, এবং রবিবার একটি ব্রাঞ্চের মাধ্যমে উদযাপন শেষ হয়।   ইতিহাস  হটার দ্যান জুলাই! শুরু হয়েছিল ১৯৯৬ সালে, অসংখ্য এলজিবিটি সংগঠন এর জন্য সহযোগিতা করেছিল — তাদের মধ্যে রয়েছে বিলিয়নেয়ার বয়েজ ক্লাব, মেন অফ কালার মোটিভেশন গ্রুপ, কারিবু হাউস এবং লেডিজ অফ এ কারেন্ট অ্যাফেয়ার। এই উদযাপনটি কোয়ানজার (আফ্রিকীয়-মার্কিন সংস্কৃতির বার্ষিক উদযাপন) সাতটি নীতির উপর প্রতিষ্ঠিত হয়েছিল। ২০০৩ সাল পর্যন্ত, ডেট্রয়েট ব্ল্যাক প্রাইড সোসাইটির সহ-প্রতিষ্ঠাতা, জনি জেনকিন্স, অনুষ্ঠানের প্রাথমিক সংগঠক হিসেবে দায়িত্ব পালন করেছিলেন। এই অনুষ্ঠানটি এখন ডেট্রয়েট ব্ল্যাক প্রাইড সোসাইটি এবং এলজিবিটি ডেট্রয়েট দ্বারা যৌথভাবে আয়োজিত হচ্ছে।  ২০১৩ সালে, ডেট্রয়েটের মেয়র পদপ্রার্থী - ক্রিস্টাল ক্রিটেনডন, মাইক ডুগান, ফ্রেড ডারহাল এবং জিন ভর্টক্যাম্প - একটি বিশেষ "হটার দ্যান জুলাই!  কমিউনিটি ফোরাম" অনুষ্ঠানে যোগ দিয়েছিলেন। প্রার্থী বেনি নেপোলিয়ন ফোরামে যোগ দেননি, তবে পামার পার্ক উৎসবে যোগ দিয়েছিলেন। সাত বছর পর, কোভিড-১৯ মহামারীর কারণে, একটি ভার্চুয়াল ইভেন্টের আয়োজন করা হয়েছিল।   আরও দেখুন    ব্ল্যাক গে প্রাইড  মেট্রো ডেট্রয়েটে আফ্রিকান-আমেরিকানদের ইতিহাস  মেট্রো ডেট্রয়েটের এলজিবিটি সম্প্রদায়  মোটর সিটি প্রাইড  ইউকে ব্ল্যাক প্রাইড  তথ্যসূত্র   বিষয়শ্রেণী:১৯৯৬-এ প্রতিষ্ঠিত পুনরাবৃত্ত ঘটনা বিষয়শ্রেণী:উইকিউপাত্ত ও উইকিপিডিয়াতে দাপ্তরিক ওয়েবসাইট ভিন্ন
থাম্ব|আলজেরীয় বাকলাভা আলজেরীয় বাকলাভা ("বাকলাভা আলজেরোয়াজ" বা "কাক ওয়ারকা" নামেও পরিচিত) বাকলাভার একটি বিশেষ সংস্করণ যা আলজেরিয়ায় জনপ্রিয়।  বাকলাভা ওসমানীয় সাম্রাজ্যের শাসনামলে উত্তর আফ্রিকায় প্রচলিত হয় এবং আলজেরিয়ান সংস্করণটি ধীরে ধীরে একটি স্বতন্ত্র রূপে বিকশিত হয়েছে।  বিশেষভাবে, এর পূর্ণতা তৈরি হয় সূক্ষ্মভাবে মলে বাদাম দিয়ে বা পেস্তাশিও বা আখরোট দিয়ে এবং এতে কমলালেবুর ব্লসম জল যোগ করা হয়। ঐতিহ্যগতভাবে, আলজেরিয়ান বাকলাভা তৈরি হয় মালসোকার (যা "ওয়ারকা" নামেও পরিচিত) দিয়ে বা ফিলো পেস্ট্রি দিয়ে।  অন্যান্য বাকলাভার মতো, স্তরযুক্ত পেস্ট্রিটি বেক করার আগে হীরার আকারে কাটা হয়। পরে এটি মধু, চিনি এবং কখনও কখনও লেবুর রসের সিরায় ভিজিয়ে রাখা হয়।  আলজেরীয় বাকলাভা প্রায়শই বিশেষ অনুষ্ঠান এবং উদযাপনে পরিবেশন করা হয়।   রেফারেন্স   বিষয়শ্রেণী:উসমানীয় রন্ধনশৈলী বিষয়শ্রেণী:আলজেরীয় মিষ্টান্ন বিষয়শ্রেণী:আলজেরীয় রন্ধনশৈলী
ইউরোপীয় ফুটবলের ক্ষেত্রে, উয়েফা গুণাঙ্ক হলো এক ধরনের পরিসংখ্যান, যেটি ক্লাব এবং আন্তর্জাতিক প্রতিযোগিতায় র‍্যাঙ্কিংয়ের জন্য ব্যবহৃত হয়। ১৯৭৯ সালে প্রবর্তনের পর, এই গুণাঙ্ক ইউরোপীয় ফুটবল পরিচালনাকারী সংস্থা উয়েফা দ্বারা গণনা করা হয়।  পুরুষদের প্রতিযোগিতার জন্য (এই প্রবন্ধে আলোচনা করা হয়েছে), তিনটি ভিন্ন ধরনের গুণাঙ্ক গণনা করা হয়:   জাতীয় দল গুণাঙ্ক: উয়েফা ইউরো বাছাইপর্ব এবং চূড়ান্ত প্রতিযোগিতায় পাত্র নির্ধারণের জন্য জাতীয় দলের র‍্যাঙ্কিংয়ে ব্যবহার করা হয়।  দেশ গুণাঙ্ক: প্রতিটি অ্যাসোসিয়েশনের ক্লাবগুলোর সমষ্টিগত পারফরম্যান্সের ওপর ভিত্তি করা অবস্থান নির্ধারণ করা হয়। উয়েফা চ্যাম্পিয়নস লীগ ও উয়েফা ইউরোপা লীগে অংশগ্রহণকৃত দলের সংখ্যা নির্ধারণ করার জন্য দেশ গুণাঙ্ক ব্যবহার করা হয়।  ক্লাব গুণাঙ্ক: উয়েফা চ্যাম্পিয়নস লীগ ও উয়েফা ইউরোপা লীগে পাত্র নির্ধারণের জন্য পৃথক ক্লাবের অবস্থান নির্ধারণে ক্লাব গুণাঙ্ক ব্যবহার করা হয়।  এই নিবন্ধে আলোচনা না করা হলেও, উয়েফা উইমেনস ইউরো ও উয়েফা উইমেনস চ্যাম্পিয়নস লীগের মতো নারী প্রতিযোগিতা এবং উয়েফা ইউরো অনূর্ধ্ব-২১ প্রতিযোগিতার মতো যুব প্রতিযোগিতার জন্য গুণাঙ্ক গণনা করা হয়।   বর্তমান সেরা ১০ টি লীগ  র‍্যাঙ্কিংসদস্য সংস্থাসহগদলসমূহ২০২৬–২৭ মৌসুমে স্থানসমূহ২০২৫২০২৪২০২০–২১২০২১–২২২০২২–২৩২০২৩–২৪২০২৪–২৫মোটCLELECLমোট১ ১ – ইংল্যান্ড ২৪.৩৫৭২১.০০০২৩.০০০১৭.৩৭৫২৫.৮৯২১১১.৬২৪৪/৭৪২১৭২ ২ – ইতালি ১৬.২৮৫১৫.৭১৪২২.৩৫৭২১.০০০২০.৭৫০৯৬.১০৬৩/৮৩ ৩ – স্পেন ১৯.৫০০১৮.৪২৮১৬.৫৭১১৬.০৬২২২.৬০৭৯৩.১৬৮৩/৭৪ ৪ – জার্মানি ১৫.২১৪১৬.২১৪১৭.১২৫১৯.৩৫৭১৮.৪২১৮৬.৩৩১১/৮৫ ৫ – ফ্রান্স ৭.৯১৬১৮.৪১৬১২.৫৮৩১৬.২৫০১৬.৮৫৭৭২.০২২২/৭৬ ৬ – নেদারল্যান্ডস ৯.২০০১৯.২০০১৩.৫০০১০.০০০১৫.২৫০৬৭.১৫০০/৬৩২১৬৭ ৭ – পর্তুগাল ৯.৬০০১২.৯১৬১২.৫০০১১.০০০১৬.২৫০৬২.২৬৬০/৫২২১৫৮ ৮ – বেলজিয়াম ৬.০০০৬.৬০০১৪.২০০১৪.৪০০১৫.৬৫০৫৬.৮৫০০/৫৯ ১০ +১ চেকিয়া ৬.৬০০৬.৭০০৬.৭৫০১৩.৫০০১০.৫৫০৪৪.১০০০/৫১০ ৯ –১ তুরস্ক ৩.১০০৬.৭০০১১.৮০০১২.০০০১০.৩০০৪৩.৯০০   তথ্যসূত্র    বহিঃসংযোগ   প্রাতিষ্ঠানিক উয়েফা র‍্যাঙ্কিং  এক্সএস৪অল.এনএল-এ লীগ এবং ক্লাব গুণাঙ্ক  উয়েফা প্রবেশ তালিকা  গুণাঙ্ক বিষয়শ্রেণী:ফুটবল র‌্যাঙ্কিং +
৪৮নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৪ নং ওয়ার্ড ছিল। ওয়ার্ড নং ৪৮ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন মোঃ আকবর হোসেন ।   বিবরণ  ওয়ার্ড নং ৪৮ ঢাকা মহানগরের সায়েদাবাদ, যাত্রাবাড়ী ১ ও ২ এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ আবুল কালাম অনু  বাংলাদেশ  আওয়ামীলীগ    তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
দ্রাবিড় ভারতীয় উপমহাদেশের একটি জনগোষ্ঠী যারা প্রাচীন দ্রাবিড় ভাষায় কথা বলে। প্রায় চার হাজার বছর আগে থেকে এই ভাষাভাষী মানুষ এই অঞ্চলে বাস করে আসছে। ধারণা করা হয় এরাই হরপ্পা ও মহেঞ্জোদাড়ো সভ্যতার রূপকার ছিলেন।দ্রাবিড়দের আদি বাসস্থান ছিলো চীনের গোবি মরুভূমিতে।   দক্ষিণ ভারতের বেশীরভাগ জনগোষ্ঠী দ্রাবিড়। আদি বসবাসকারি জনগোষ্ঠী হিসাবে দ্রাবিড় জনগনকে ভারত, পাকিস্তান, আফগানিস্তান,নেপাল, মালদ্বীপ, বাংলাদেশ এবং শ্রীলংকায় দেখতে পাওয়া যায়।  তথ্যসূত্র   বিষয়শ্রেণী:দ্রাবিড় জাতি বিষয়শ্রেণী:প্রাচীন ভারত
ক্লাডেট ডি জিসাস রিবেইরো, ওএমসি একজন ব্রাজিলীয় ভূগোলবিদ এবং সরকারী প্রশাসক। ২০১১ সালে, তাকে অর্ডেম ডো মেরিটো কালচারাল পুরস্কার দেওয়া হয়েছিল।  রিবেইরো মারানহোর ফেডারেল ইউনিভার্সিটিতে আফ্রো-ব্রাজিলিয়ান স্টাডিজ বিভাগটি প্রতিষ্ঠা করেছিলেন। তিনি ইউনিসেফের পরামর্শদাতা হিসাবে দায়িত্ব পালন করেছিলেন, যার জন্য তিনি মারানহো এবং পিয়াউতে শিক্ষামূলক কর্মসূচি বিকাশে সহায়তা করেছিলেন। ২০০৯ সালে, তিনি ব্রাজিলিয়ান সরকারের বর্ণগত সমতা বিষয়ক সম্পাদক হিসাবে দায়িত্ব পালন করেছিলেন।    তথ্যসূত্র   বিষয়শ্রেণী:নারী ভূগোলবিদ বিষয়শ্রেণী:ব্রাজিলীয় ভূগোলবিদ বিষয়শ্রেণী:ব্রাজিলীয় নারী বিজ্ঞানী
তেলিগঙ্গা নদী বা ঘেংরাইল নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ২৫ কিলোমিটার, গড় প্রস্থ ১৫৮ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তেলিগঙ্গা-ঘেংরাইল নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪০।  প্রবাহ তেলিগঙ্গা-ঘেংরাইল নদী নদীটি খুলনা জেলার  ডুমুরিয়া উপজেলার খরনিয়া ইউনিয়নে প্রবহমান হাপরখালী নদী হতে উৎপত্তি লাভ করেছে। অতঃপর এর জলধারা সোভানা, মাগুরখালী ইউনিয়নের মধ্য দিয়ে প্রবাহিত হয়ে খুলনা জেলার  পাইকগাছা উপজেলার দেলুটি ইউনিয়ন পর্যন্ত প্রবাহিত হয়ে ভদ্রা নদীতে নিপতিত হয়েছে। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। নদীটির উজানের তুলনায় ভাটির দিক অধিক প্রশস্ত।  বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:খুলনা জেলার নদী বিষয়শ্রেণী:ডুমুরিয়া উপজেলা বিষয়শ্রেণী:পাইকগাছা উপজেলা
থাম্ব|মালদা কলেজ মালদা কলেজ হল মালদা শহরের একটি উচ্চশিক্ষা প্রতিষ্ঠান। এই মহাবিদ্যালয়টি ১৯৪৪ সালে প্রতিষ্ঠিত হয়েছিল। এটি অতীতে উত্তরবঙ্গ বিশ্ববিদ্যালয়ের অধিভুক্ত থাকলেও বর্তমানে গৌড়বঙ্গ বিশ্ববিদ্যালয়ের অধীনে পরিচালিত হয়। কলেজটিতে স্নাতক বিষয়ে পাঠ দান করা হয়।  পঠন-পাঠনের বিষয় বিজ্ঞান  রসায়ন  পদার্থবিদ্যা  গণিত  উদ্ভিদবিদ্যা  প্রাণীবিদ্যা  কম্পিউটার সাইন্স  কলা ও বাণিজ্য   রাষ্ট্রবিজ্ঞান  অর্থনীতি  সমাজবিজ্ঞান  দর্শন  কমার্স  ভূগোল  বাংলা  আরবি  এডুকেশন  ইংরেজি  ইতিহাস সংস্কৃত  কলেজটিতে নেতাজি মুক্ত বিশ্ববিদ্যালয়োর একটি শাখা চালু হয়েছে। এছাড়া বর্ধমান বিশ্ববিদ্যালয়ের একটি শাখা এই কলেজে ২০১৩ সাল থেকে চালু হয়েছে।  অনুমোদন মালদা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত। নেক এর সমিক্ষায় কলেজটি বি গ্রেড ।  তথ্যসূত্র  বিষয়শ্রেণী:১৯৪৪-এ প্রতিষ্ঠিত বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:১৯৪৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:মালদহ জেলার বিশ্ববিদ্যালয় ও মহাবিদ্যালয় বিষয়শ্রেণী:১৯৪৪-এ ভারতে প্রতিষ্ঠিত বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
থাম্ব|দিল্লির সেন্ট্রাল পার্কে ছোটনাগপুরের ফিরকল নৃত্য পরিবেশনা ফিরকল হল ভূমিজ উপজাতির একটি মার্শাল আর্ট লোক-নৃত্য। ফিরকলের প্রধান উপকরণ হল তলোয়ার, তীর, ধনুক ও ঢাল। এটি ঝাড়খণ্ডের পটকা ব্লক এবং ভারতের ওড়িশার কিছু অংশে দেখতে পাওয়া যায়।  প্রাচীনত্ব এটি কালারিপায়াত্তুর থেকেও পুরোনো, এবং এমনকি যেসব মার্শাল আর্টের বিন্যাসগুলির উৎপত্তি চীন এবং জাপানে, ফিরকল তাদের থেকেও পুরোনো। এটি এখনও একটি জীবন্ত মার্শাল আর্ট-ভিত্তিক নৃত্য বিন্যাস, যা প্রধানত ঝাড়খণ্ডের ছোটনাগপুর এলাকার ভূমিজ উপজাতিরা পরিবেশন করে। বর্ণনা প্রথম দর্শনে, ফিরকল আফ্রিকান উপজাতিদের দ্বারা সঞ্চালিত অন্যান্য যোদ্ধা নৃত্যের মতো বলে মনে হয়। নৃত্যের পদক্ষেপগুলি মূলত শিকারের দৃশ্য এবং আত্মরক্ষার কায়দা কানুন দেখায়, যার কেন্দ্রবিন্দুতে থাকে প্রধানত বন্য পৌরুষপূর্ণ সাহস। সময়ের সাথে সাথে, ভুমিজদের ক্রম পরিবর্তনশীল জীবনধারা নাচের গতিবিধিকে পরিবর্তনের দিকে পরিচালিত করেছে। সময়ের সাথে সাথে, নৃত্যের অঙ্গ সঞ্চালনগুলি সাহসের আনুষ্ঠানিক প্রদর্শনের পরিবর্তে একটি অবসর বিনোদনমূলক অনুশীলনে পরিবর্তিত হয়েছে। এই নৃত্য পদক্ষেপগুলি বিভিন্নভাবে বাঘ তাল, বিরসা মুন্ডা তাল, পহলওয়ানী তাল ইত্যাদি নামে পরিচিত। এগুলি ভূমিজ সম্প্রদায়ের প্রত্যক্ষ করা সাহসী সংগ্রামকে বোঝায়। তরুণ প্রজন্ম অবশ্য নাচের এই পদক্ষেপগুলির সাথে অপরিচিত বলে মনে হয়।  বর্তমান অবস্থা জামশেদপুর -ভিত্তিক এনজিও কলামন্দির-দ্য সেলুলয়েড চ্যাপ্টার আর্ট ফাউন্ডেশন (টিসিসিএএফ) এর প্রচেষ্টার জন্য ফিরকল নৃত্য এখনও বেঁচে আছে। বহু বছর ধরে সংগঠনটি অক্লান্ত পরিশ্রম করে যাচ্ছে ফিরকলের পুনরুজ্জীবন ও প্রচারের জন্য। আজ, ফিরকল ঝাড়খণ্ডের পূর্ব সিংভূম জেলার পটকা ব্লকের জানুমডিহ নামে একটি অখ্যাত গ্রামে বেঁচে আছে। এখানকার প্রায় ২৫টি ভূমিজ উপজাতি পরিবারের একটি দল এখনও নিয়মানুবর্তিতার ঐতিহ্য ধরে রেখেছে। বিশেষজ্ঞরা বলছেন, ফিরকল আসলে কিরপান সুসানের একটি ভিন্নতা (কিরপান মানে তলোয়ার এবং সুসান হল নৃত্য)। সেটি ছোটনাগপুরের ভূমিজ উপজাতিদের মধ্যে একটি ঐতিহ্যবাহী নৃত্য। নাচের বর্ণনাগুলি বেশিরভাগই শিকারের দৃশ্য এবং আত্মরক্ষার অভিনয়।    আরও দেখুন    ঝাড়খণ্ডের লোকনৃত্য  ওড়িশার লোকনৃত্যের তালিকা  ভূমিজ  পটকা ব্লক   বহিঃসংযোগ      তথ্যসূত্র   বিষয়শ্রেণী:ঝাড়খণ্ডের সংস্কৃতি বিষয়শ্রেণী:ভারতীয় লোকনৃত্য বিষয়শ্রেণী:ভারতের নৃত্য বিষয়শ্রেণী:ঝাড়খণ্ডের লোকনৃত্য
সের্হিও কানালেস মাদ্রাসো (, ; জন্ম: ১৬ ফেব্রুয়ারি ১৯৯১; সের্হিও কানালেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং স্পেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০০৭ সালে, কানালেস স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় সাত বছর যাবত স্পেনের বয়সভিত্তিক দলের হয়ে খেলার পর, তিনি ২০১৯ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১১ ম্যাচে ১টি গোল করেছেন।  প্রারম্ভিক জীবন সের্হিও কানালেস মাদ্রাসো ১৯৯১ সালের ১৬ই ফেব্রুয়ারি তারিখে স্পেনের সান্তান্দেরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কানালেস স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০০৭ সালে তিনি স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল স্পেন  ২০১৯  ২  ০ ২০২০  ৬  ১ ২০২১  ২  ০ ২০২৩  ১  ০ সর্বমোট  ১১  ১  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব মোন্তেররেইয়ের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৭ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:রিয়াল রেসিং ক্লাব সান্তান্দেরের খেলোয়াড় বিষয়শ্রেণী:রিয়াল বেতিসের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:রায়ো কান্তাব্রিয়ার খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সান্তান্দেরের (স্পেন) ফুটবলার
জর্জ ফেনউইক ক্রেসওয়েল (; জন্ম: ২২ মার্চ, ১৯১৫ - মৃত্যু: ১০ জানুয়ারি, ১৯৬৬) হোয়াঙ্গানুই এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিক থেকে ১৯৫০-এর সূচনাকাল পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল প্রভিন্স দলের পক্ষে খেলেছেন। দলে তিনি মূলতঃ ডানহাতি স্লো-মিডিয়াম বোলার ছিলেন। এছাড়াও বামহাতে ব্যাটিংয়ে সবিশেষ কৃতিত্ব প্রদর্শন করেছেন ফেন ক্রেসওয়েল।   প্রারম্ভিক জীবন  ওয়াঙ্গানুইয়ে জন্মগ্রহণকারী ফেন ক্রেসওয়েল, আর্থার ক্রেসওয়েলের বড় ভাই। মার্লবোরা বয়েজ কলেজে অধ্যয়ন করেন। ঐ কলেজের প্রথম একাদশে খেলেছেন তিনি।R.T. Brittenden, New Zealand Cricketers, A.H. & A.W. Reed, Wellington, 1961, p. 54.  নিখুঁত স্লো-মিডিয়াম বোলিং করতেন তিনি। বেশ দেরীতে ৩৩ বছর বয়সে প্রথম-শ্রেণীর ক্রিকেটে অভিষেক ঘটে তার। মাত্র একটি খেলায় অংশ নেয়ার পরই ১৯৪৯ সালে ইংল্যান্ড সফরে যাবার জন্য দলের সদস্য মনোনীত হন। ঐ সফরে ১৯ খেলায় অংশ নিয়ে ২৬.০৯ গড়ে ৬২ উইকেট তুলে নেন। তবে সফরের শেষদিকে চূড়ান্ত সফলতা আসে তার। ইয়র্কশায়ারের বিপক্ষে ৫/৩০ ও গ্ল্যামারগনের বিপক্ষে ৬/২১ লাভ করেন ক্রেসওয়েল।  ১৯৪৯-৫০ মৌসুমে ওয়েলিংটনের পক্ষে খেলেন। নিউজিল্যান্ড একাদশের সদস্যরূপে সফরকারী অস্ট্রেলিয়ার বিপক্ষে একমাত্র ইনিংসে ৮/১০০ লাভ করেন। পরবর্তীতে ১১ নম্বরে ওয়াল্টার হ্যাডলি’র সাথে নয় রানের অবিচ্ছিন্ন জুটি গড়ে ইনিংস পরাজয় রুখে দেন।Wisden 1951, pp. 833-34.   আন্তর্জাতিক ক্রিকেট  ১৯৪৯ সালে ইংল্যান্ড সফরে সিরিজের চূড়ান্ত টেস্টে খেলার সুযোগ পান ও ওভাল টেস্টের মাধ্যমে তার টেস্ট অভিষেক ঘটে। জ্যাক কাউয়ি’র সাথে বোলিং উদ্বোধনে নেমে ইংল্যান্ডের একমাত্র ও প্রথম ইনিংসে ছয় উইকেট নেন ১৬৮ রান খরচায়। প্রথম নিউজিল্যান্ডীয় বোলার হিসেবে তিনি এ সম্মাননায় অভিষিক্ত হন। এছাড়াও, প্রথম নিউজিল্যান্ডীয় বোলার হিসেবে অভিষেক টেস্টে ছয় উইকেট দখল করেছিলেন। পরবর্তীতে অ্যালেক্স মইর ও কলিন ডি গ্র্যান্ডহোম অভিষেক টেস্টে ছয় উইকেট পেয়েছিলেন। এছাড়াও, নিচেরসারির ব্যাটসম্যান হিসেবে ১১ নম্বরে ব্যাটিংয়ে নামেন ও অপরাজিত ১২* তোলেন যা তার প্রথম-শ্রেণীর ক্রিকেটে সর্বোচ্চ সংগ্রহ ছিল। সফরকারী ইংল্যান্ডের বিপক্ষে দুই টেস্টে অংশ নেন। ১৭.৭১ গড়ে ৭ উইকেট পান তিনি।   অবসর  পিঠের আঘাতের কারণে পরবর্তী চার মৌসুমে তিনি মাত্র তিনটি খেলায় অংশ নিতে পেরেছিলেন।Brittenden, p. 55. ফলশ্রুতিতে খেলোয়াড়ী জীবন থেকে অবসর নিতে বাধ্য হন।  ১৯৬৬ সালে তাকে ব্লেনহেইম শহরে মৃত অবস্থায় দেখতে পাওয়া যায়। একটি আগ্নেয়াস্ত্র তার পিছনে তাক করানো ছিল। তিনি ক্যান্সারে ভুগছিলেন।   তথ্যসূত্র    আরও দেখুন   শেন ও’কনর  কলিন ডি গ্র্যান্ডহোম  আন্তর্জাতিক ক্রিকেটে অংশগ্রহণকারী পরিবারের তালিকা  টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা   বহিঃসংযোগ       বিষয়শ্রেণী:১৯১৫-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:আত্মহননকারী ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:হোয়াঙ্গানুই থেকে আগত ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:১৯৬৬-এ আত্মহত্যা
মালিকুস সালিহ ইমাদুদ্দিন ইসমাইল বিন সাইফুদ্দিন আহমাদ ছিলেন দামেস্কের আইয়ুবীয় সুলতান। তিনি সালিহ ইসমাইল () নামেই অধিক পরিচিত। তিনি দুইবার রাজত্ব করেছিলেন। একবার ১২৩৭ খ্রিস্টাব্দে, দ্বিতীয়বার ১২৩৯ থেকে ১২৪৫ খ্রিস্টাব্দ পর্যন্ত।   দামেস্কের সুলতান  ১২৩৭ খ্রিস্টাব্দে সালিহ ইসমাইলের ভাইAbulafia and McKitterick, p.612. দামেস্কের শাসক আশরাফ মুসা মারা যান। ইসমাইল তার স্থলাভিষিক্ত হন। দুইমাস পর মিশরের আইয়ুবী সুলতান প্রথম কামিল শহর ঘেরাও করার জন্য বাহিনী প্রেরণ করেন। মিশরীয় বাহিনীর আশ্রয় ঠেকাতে ইসমাইল দামেস্কের শহরতলী পুড়িয়ে দেন।Burns, 2005, p.186. কামিলের মৃত্যুর পর তার পুত্র জাজিরার শাসক সালিহ আইয়ুব মিশরে কামিলের উত্তরাধিকার সুলতান হবার চিন্তা প্রকাশ করেন। ফলস্বরূপ, তার অপর পুত্র দ্বিতীয় আদিল দামেস্ক দখল করেন। আইয়ুব সিরিয়ার স্থানীয় কিছু গভর্নরকে দামেস্ক পুনরায় দখলে নিতে আমন্ত্রণ করেন। এবং ১২৩৮ খ্রিস্টাব্দের ডিসেম্বর পর্যন্ত বিজয় করে ফেলেন। প্রাথমিকভাবে ইসমাইল আইয়ুবের সাথে মিত্রতা করেছিলেন। যিনি ইতোমধ্যেই বসরা এবং বালবেকের আমির ছিলেন।  ১২৩৯ সালের আগস্টে আইয়ুব দ্বিতীয় আদিল থেকে মিশর দখলের অভিযানের জন্য নাবলুসে তার সাথে যোগ দেওয়ার জন্য ইসমাইলকে চাপ দিতে শুরু করেন। ইসমাইল তার বাহিনীকে প্রস্তুত করে সাথে আসার প্রতিশ্রুতি দিয়েছিলেন। কিন্তু এর মধ্যে তিনি তার ছেলে মানসুর মাহমুদকে একটি ছোট দল নিয়ে পাঠান।Humphreys, 1977, p.256. অবশেষে আইয়ুব ইসমাইলের বিলম্ব সম্পর্কে সন্দেহ করতে শুরু করেন। আর একজন প্রখ্যাত চিকিত্সক সাদুদ্দিন দিমাশকিকে তার সামন্ত কী করছে তা জানতে প্রেরণ করেন। ইসমাইলের উজির আইয়ুবের পরিকল্পনা বুঝে ফেলেন। আর গোপনে দিমাশকির চিঠি জাল করে আইয়ুবকে বিভ্রান্ত করেন যে, ইসমাইল সত্যিই নাবলুসে যাচ্ছেন। যখন তিনি যথেষ্ট প্রস্তুত হন, তখন তিনি আইয়ুবের কাছে মানসুর মাহমুদকে বালবেকে ফেরত দেওয়ার অনুরোধ করেন। যাতে তিনি মিশরের অভিযানে অনুপস্থিত থাকাকালীন বিষয়গুলো মানসুর পরিচালনা করতে পারে। আইয়ুব মেনে নিলেন।  ইসমাইল আইয়ুবের কাছ থেকে ১২৩৯ সালে সেপ্টেম্বরে আইয়ুবীয়দের সমর্থনে কেরাক, হামা এবং হিমস দখল করেন। আইয়ুবকে তার সৈন্যরা পরিত্যাগ করেছিল। আর স্থানীয় বেদুঈন তাকে বন্দী করে নাসির দাউদের হাতে সমর্পণ করে। এটি পরবর্তীকালে ইসমাইল ও আইয়ুবের প্রতিদ্বন্দ্বিতার যুগের সূচনা ছিল। আইয়ুব অবশেষে দাউদের সাহায্যে মিশর দখল করে সেখানের সালতানাত পরিচালনা শুরু করেন। কিন্তু কিছুকাল পরই নাসির দাউদের সাথে বিরোধিতা শুরু করেন। দাউদ এবং ইসমাইল পুনরায় জোট করেন। এমনকি আইয়ুবকে তাদের অঞ্চল জয় করতে বাধা দেওয়ার জন্য ক্রুসেডারদের সাথে একটি জোট স্থাপনের সিদ্ধান্ত নেন। ১২৪০ সালের জুলাই মাসে ব্যারনের ক্রুসেডের সময়, নাভারের থিওবাল্ড প্রথমের সাথে একটি চুক্তি হয়েছিল। ক্রুসেডাররা মিশরের বিরুদ্ধে দামেস্কের সাথে মিত্রতা করেছিল। ক্রুসেডাররা আইয়ুবের কাছ থেকে ফিলিস্তিনের দক্ষিণ সীমানা সুরক্ষিত করে। বিপরীতে ইসমাইল জর্ডান নদীর পশ্চিমের সমস্ত জমি জেরুজালেম, বেথলেহেম, গাজা এবং নাবলুসসহ কার্যকরভাবে ছেড়ে দিতে বাধ্য হয়, যা সালাহউদ্দিন ১১৮৭ সালে আইয়ু্‌বীয়দের জন্য বিজয় করেছিলেন। ইসমাইল এছাড়া হুনিন, তিবরিয়া, বিউফোর্ট, সাফাদে তার নিজের দুর্গ ছেড়ে দেয়।Christopher Tyerman. God's War. p. 767. চুক্তির শর্তাবলী সমগ্র আরব বিশ্বে তাদের সমালোচনার জন্ম দেয়। মুসলিম ইমামরা জেরুজালেম ছেড়ে দেয়ার কারণে ইসমাইলের নিন্দা করেন।Folda, 2005, p.165.   তথ্যসূত্র    গ্রন্থপঞ্জি              বিষয়শ্রেণী:দামেস্কের আইয়ুবীয় আমীর বিষয়শ্রেণী:দামেস্কে আইয়ুবীয় আমির বিষয়শ্রেণী:মধ্যযুগের শামের মানুষ বিষয়শ্রেণী:১৩শ শতাব্দীর আইয়ুবী শাসক বিষয়শ্রেণী:১৩শ শতাব্দীর আইয়ুবীয় শাসক
শ্যাম শরণ নেগি (১ জুলাই ১৯১৭ - ৫ নভেম্বর ২০২২) ভারতের হিমাচল প্রদেশের কল্পার একজন স্কুলশিক্ষক ছিলেন যিনি স্বাধীন ভারতের প্রথম ভোটার হিসেবে পরিচিত। ব্রিটিশ শাসন থেকে ১৯৪৭ সালে ভারত স্বাধীন হওয়ার পর ১৯৫১ সালে অনুষ্ঠিত প্রথম নির্বাচনে তিনি ভোট দিয়েছিলেন।  স্বাধীন ভারতের অধিকাংশ এলাকায় প্রথম নির্বাচন হয় ১৯৫২ সালের ফেব্রুয়ারি মাসে। কিন্তু হিমাচল প্রদেশের কিন্নৌরে ঐ সময়ে প্রবল তুষারপাতের কথা বিবেচনা করে ৫ মাস আগেই ১৯৫১ সালের অক্টোবর মাসে ভোটের আয়োজন করা হয়। ঐ নির্বাচনে ২৫ অক্টোবর স্বাধীন ভারতের প্রথম নাগরিক হিসাবে ভোট দেন নেগি। এরপর থেকে দেশের প্রতিটি নির্বাচনে তিনি অংশগ্রহণ করেছেন। তিনি ভোট দেওয়াকে নাগরিক কর্তব্য বলে মনে করতেন এবং কখনও এই কর্তব্যে অবহেলা করেন নি। ২০২২ সালের ১২ নভেম্বর অনুষ্ঠেয় হিমাচল প্রদেশের বিধানসভা নির্বাচনে অসুস্থ অবস্থায়ও পোস্টাল ব্যালটের মাধ্যমে শেষবারের মতো ভোট দিয়েছিলেন তিনি। নির্বাচন কমিশনের প্রতিনিধিরা তার বাড়ি গিয়ে ২ নভেম্বর ভোট গ্রহণের ব্যবস্থা করেন। এরপরই হিমাচল প্রদেশের কিন্নৌরের বাড়িতে ৫ নভেম্বর তার মৃত্যু হয়। উল্লেখ্য, ১৯১৭ সালের ১ জুলাই হিমাচল প্রদেশের কিন্নৌরে নেগির জন্ম। দীর্ঘজীবনে তিনি মোট ৩৪ বার ভোট দিয়েছেন।  সম্মাননা ভারতের জাতীয় নির্বাচন কমিশন ২০০৭ সালে সরকারিভাবে নেগিকে স্বাধীন ভারতের প্রথম ভোটার হিসেবে ঘোষণা করে। ২০১০ সালে তিনি নির্বাচন কমিশন কর্তৃক সংবর্ধিত হন এবং ২০১৪ সালে নির্বাচন কমিশনের শুভেচ্ছা দূত মনোনীত হন। নির্বাচনে সাধারণ মানুষকে ভোট দিতে উদ্বুদ্ধ করতেন তিনি। ২০১৪ সালের লোকসভা নির্বাচনের আগে গুগল তার এই কাহিনী নিয়ে একটি ভিডিও তৈরি করে সাধারণ মানুষকে ভোট দেওয়ার আহ্বান জানিয়েছিল। ২০১৬ সালে সনম রে চলচ্চিত্রে তাকে অতিথি শিল্পী হিসেবে দেখা গিয়েছিল।  তথ্যসূত্র  বহিঃসংযোগ  গুগল নির্মিত ভিডিওতে শ্যাম শরণ নেগি  বিষয়শ্রেণী:ভারতীয় ব্যক্তি বিষয়শ্রেণী:১৯১৭-এ জন্ম বিষয়শ্রেণী:২০২২-এ মৃত্যু বিষয়শ্রেণী:ভারতীয় শতবর্ষী ব্যক্তি বিষয়শ্রেণী:ভারতীয় বিদ্যালয়ের শিক্ষক
এশিয়ান ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। এটি ১৯৯৬ সালের জানুয়ারি ৪ তারিখে প্রতিষ্ঠিত হয়। ১৯৯২ সালের বেসরকারী বিশ্ববিদ্যালয় আইনের অধীনে এটি প্রতিষ্ঠা করা হয়। আশুলিয়া থানার টংগাবাড়ি এলাকায় বঙ্গবন্ধু সড়কে বিশ্ববিদ্যালয়টির স্থায়ী ক্যাম্পাস অবস্থিত । দেশি-বিদেশি বিভিন্ন রাষ্ট্রের প্রায় ১৭,০০০ ছাত্র-ছাত্রী পড়াশোনা করে বিশ্ববিদ্যালয়টিতে।   ইতিহাস  এশিয়ান ইউনিভার্সিটি অব বাংলাদেশ প্রতিষ্ঠা হয়েছে ১৯৯৬ সালে।   উপাচার্য   নিম্নোক্ত ব্যক্তিবর্গ এশিয়ান ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন:   শাহজাহান খান (১২ জানুয়ারি ২০২২ - বর্তমান)   অনুষদ ও বিভাগ   সামাজিক বিজ্ঞান অনুষদ  সমাজবিজ্ঞান ও নৃতত্ত্ব বিভাগ  সামাজিক কর্ম বিভাগ  অর্থনীতি বিভাগ  তথ্য বিজ্ঞান ও গ্রন্থাগার ব্যবস্থাপনা বিভাগ  সরকার ও রাজনীতি বিভাগ  বিজ্ঞান ও প্রকৌশল অনুষদ  কম্পিউটার বিজ্ঞান ও প্রকৌশল বিভাগ  কম্পিউটার বিজ্ঞান বিভাগ  কলা অনুষদ  ইংরেজি বিভাগ  বাংলা বিভাগ  ইসলামি অধ্যয়ন বিভাগ  ইসলামী ইতিহাস ও সভ্যতা বিভাগ  শিক্ষা ও প্রশিক্ষণ অনুষদ  শিক্ষা ও প্রশিক্ষণ বিভাগ  ব্যবসা ও প্রশাসন অনুষদ  ব্যবসা ও প্রশাসন বিভাগ   ক্যাম্পাস  এশিয়ান ইউনিভার্সিটি অব বাংলাদেশের একমাত্র স্থায়ী ক্যাম্পাসটি ঢাকার আশুলিয়া থানার টংগাবাড়ির এলাকার বঙ্গবন্ধু সড়কে অবস্থিত। সবুজ গাছ এবং ঘাসে বিস্তৃত বিশাল স্থায়ী ক্যাম্পাসের কারণে এটি "সবুজ ক্যাম্পাস" হিসাবে পরিচিত। বিশ্ববিদ্যালয়ের বিভিন্ন ধরনের গেম খেলার জন্য একটি সুবিশাল খেলার মাঠ রয়েছে এবং এতে সমস্ত ধরনের অফিসিয়াল এবং সাংস্কৃতিক অনুষ্ঠানের জন্য একটি হল রুম রয়েছে। স্থায়ী ক্যাম্পাসে একটি খেলার মাঠ, ক্যাফেটেরিয়া, গল্ফ কোর্স, মেয়েদের এবং ছেলেদের হোস্টেল এবং অন্যান্য সুবিধা রয়েছে। ঠিকানা: স্থায়ী ক্যাম্পাস টংগাবাড়ি বঙ্গবন্ধু রোড, আশুলিয়া, ঢাকা।   তথ্যসূত্র     বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:১৯৯৬-এ বাংলাদেশে প্রতিষ্ঠিত বিষয়শ্রেণী:সাভার ভিত্তিক সংগঠন বিষয়শ্রেণী:ঢাকা জেলার বিশ্ববিদ্যালয়
আবুল খায়ের চৌধুরী যিনি রিজু মিঞা নামে পরিচিত; একজন রাজনীতিবিদ ও মাদারীপুর-১ আসনের সংসদ সদস্য ছিলেন।   জন্ম  আবুল খায়ের চৌধুরী মাদারীপুর জেলার শিবচর উপজেলায় জন্মগ্রহণ করেন।   রাজনৈতিক জীবন  আবুল খায়ের চৌধুরী মাদারীপুর জেলা বিএনপির সদস্য ছিলেন। তিনি ১৯৮৬ ও ১৯৮৮ সালের জাতীয় সংসদে জাতীয় পার্টি থেকে এবং ফেব্রুয়ারি ১৯৯৬ সালের জাতীয় সংসদে বাংলাদেশ জাতীয়তাবাদী দল হতে মাদারীপুর-১ আসন থেকে নির্বাচিত সংসদ সদস্য। ১৯৮৬-১৯৮৮ মেয়াদে যুব ও ক্রীড়া প্রতিমন্ত্রী হিসেবে দায়িত্ব পালন করেন তিনি।  ১৯৯১ সালের জাতীয় সংসদে জাতীয় পার্টি থেকে ও জুন ১৯৯৬ সালের জাতীয় সংসদে বাংলাদেশ জাতীয়তাবাদী দল হতে মাদারীপুর-১ আসন থেকে নির্বাচনে তিনি অংশগ্রহণ করে পরাজিত হন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:মাদারীপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:বাংলাদেশের যুব ও ক্রীড়া প্রতিমন্ত্রী
থাম্ব|250x250পিক্সেল|ইয়াস্তাদ শহরে ২০১৯ সালে ফাকতুম পথ পত্রিকা বিক্রেতা  ফাকতুম , সুইডেনের একটি পথ পত্রিকা যা গোথেনবার্গের গৃহহীন ব্যক্তিদের দ্বারা বিক্রি করা হয়, যা ২০০১ সালে শুরু হয়েছিল।    এটি অপর শহর কার্লস্টাডেও বিক্রি হবে।  ২০০৬ সালে এই পত্রিকা তার ভগিনী পত্রিকা সিচুয়েশন সাথলেম এবং আলুমার  সাথে সুইডিশ পাবলিসিস্টস অ্যাসোসিয়েশন পুরস্কার পেয়েছিল।      আরো দেখুন   পথ পত্রিকার তালিকা   সুইডেনে গৃহহীন    তথ্যসূত্র    বহিঃসংযোগ   সংরক্ষনাগারে ফাকতুম পত্রিকা   বিষয়শ্রেণী:পথ পত্রিকা বিষয়শ্রেণী:সুইডেনের সংবাদপত্র বিষয়শ্রেণী:মাসিক সংবাদপত্র